එමෙන්ම, අම්පාර දිස්ත්‍රික්කයෙන් ආසාදිතයින් දෙදෙනෙකු සහ බදුල්ල, හම්බන්තොට, මාතර දිස්ත්‍රික්කවලින් ආසාදිතයෙකු බැගින් ඊයේ වාර්තා වූ බවයි කොවිඩ්19 පැතිරීම වැළැක්වීමේ ක්‍රියාන්විත මධ්‍යස්ථානය සඳහන් කළේ.ඊයේ වැඩිම රෝගීන් සංඛ්‍යාවක් වාර්තා වී ඇත්තේ කොළඹ මහනගර සභාවට අයත් සෞඛ්‍ය වෛද්‍ය නිළධාරී කොට්ඨාශ 18න් වන අතර එම සංඛ්‍යාව 75ක්.එමෙන්ම, මීගමුව ප්‍රදේශයෙන් ආසාදිතයින් 50 දෙනෙකු ද හමුවී ඇති අතර, ඔවුන් පිටිපන - ලෙල්ලම, මීගමුව - වැල්ලවීථිය , තලාදූව සහ කොච්චිකඩේ  ප්‍රදේශවල පදිංචිකරුවන් බවයි මීගමුව සෞඛ්‍ය වෛද්‍ය නිලධාරී කාර්යාලය සඳහන් කළේ.පෑලියගොඩ මත්ස්‍ය වෙළඳපොලට ගිය පුද්ගලයන් 320 කගේ පී සී ආර් පරීක්ෂණ පසුගියදා සිදුකර ඇති අතර, ඉන්  150 කගේ පමණ වාර්තා මේ වනවිට ලැබී ඇති අතර, එහි කොරෝනා ආසාදිත බවට තහවුරු වූ 50 දෙනාගෙන් 24 දෙනෙකුම වාර්තාවන්නේ පිටිපන - ලෙල්ලම ප්‍රදේශයෙන්.මේ අතර, කොළඹ අපරාධ කොට්ඨාසයේ තවත් පොලිස් නිලධාරීන් 8 දෙනෙකු ආසාදිතයන් බවට හඳුනාගැනීමත් සමඟ එම කොට්ඨාසයෙන් වාර්තාවන මුළු ආසාදිත සංඛ්‍යාව 24 දක්වා ඉහළ ගොස් තිබෙනවා.